Etter examen artium i 1959 ble han cand.real. med hovedfag i geofysikk og grunnfag i matematikk og fysikk fra Universitetet i Bergen fra 1967. Lie var lektor ved Bergen katedralskole 1967–1968, Rothaugen skole 1968–1971 og Førde gymnas 1971–1985. Han vikarierte som undervisningsinspektør 1976–1977 og 1983–1985. I studietiden hadde han tillitsverv som formann i Bergen Kristelige Studentlag våren 1964 og formann i Realistutvalget i 1966. Senere var han også styremedlem i Det Norske Samlaget 1987–1995 og faglig tillitsvalgt i Norsk Lektorlag.